इनके पास इससे बड़े पुरस्कार भी उपलब्ध् हैं। हमारे यहाँ भारतरत्न से बड़ा पुरस्कार नहीं लेकिन ये संस्थान आपको नोबल और ऑस्कर की टक्कर के पुरस्कार दिला सकते हैं। एक नहीं दर्जनों नोबल और ऑस्कर की टक्कर के पुरस्कार इनके यहाँ साल भर तैयार मिलते हैं अथवा ऑर्डर पर शीघ्र तैयार कराये जा सकते हैं। एक हमारा भारतरत्न है दिया तो दिया नहीं दिया तो सालों नहीं दिया। ये तो भला हो आडवानी जी का जिन्होंने याद दिला दिया कि सरकारी दफ्रतरों में काम करने वाले अत्युत्साही कर्मठ कर्मचारियों की मेडिकल व अर्नड लीव की तरह ही भारतरत्न भी कई सालों से पड़ा लैप्स हो रहा है।